
Mieli Tradicijos draugai! 


Savo Laiške draugams ir geradariams Šv. Pijaus X kunigų brolijos Generalinis vy- 
resnysis kviečia tikinčiuosius rožančiaus maldai. Intencija labai rimta — Fatimoje 
pažadėtas Nekaltosios Marijos Širdies triumfas. Tiksliau, kad pagaliau būtų išpil- 
dytos sąlygos šitam triumfui. O sąlygos tokios: popiežius kartu su visais pasaulio 
vyskupais turėtų paaukoti Rusiją, o taip pat skatinti pamaldumą Nekaltajai Mari- 
jos Širdžiai. Fatimoje Dievo Motina esmingai susiejo Rusijos atsivertimą į katalikų 
tikėjimą su taika pasaulyje. 


Jei tik kiekvienas katalikas pasiaukotų Nekaltajai Širdžiai ir kasdien jai dovanotų 
visas savo mintis, visus žodžius ir darbus, aukotų jai savo gyvenimo kryžius šia in- 
tencija! Mažos aukos taip pat yra neapsakomai brangios, jei tik jos yra sujungtos su 
didele meile! 


Dabartinė pasaulio situacija mums labai aiškiai matoma. Čia kalbame ne tik apie 
sunkiausią ekonomikos krizę. Mes taip pat matome, kad kai kurios valstybės, slapta 
ar atvirai, ruošiasi naujam karui. Ar greitai būsime liudininkai neregėtų karų, bado 
ir epidemijų, užgriūvančių pasaulį? 


Už išorines negandas dar baisesnė yra sielų neganda. Tokia daugybė žmonių neap- 
kenčia Dievo arba paniekina jo įsakymus! Bedievystė ir amoralumas yra įteisinti 
įstatymais ir propaguojami. Dar daugiau: kovojantiems prieš tą bedievystę ir amo- 
ralumą gresia bausmės. Vaikai yra suvedžiojami pagal šėtonišką planą ir kelias į 
Dievą jiems yra užtvertas, nebent įvyktų Dievo gailestingumo stebuklas. Kaip atro- 
dys ateinanti karta? Daugybė žmonių, jausdami, kad negali gyventi visiškai be reli- 
gijos, metasi į ezoteriką ir pagoniškas sektas. Kiti degraduoja alkoholio ar narkotikų 
liūne. 

Kur pasaulyje arba Bažnyčioje rasime vilties ženklą? Kas gali sustabdyti bendrą su- 
gedimą? 


Yra tik viena jėga, kuri tai gali. Ji mums nurodyta paties Dievo: žmonės turi paga- 
liau sutikti daryti tai, ko Dangus jų išganymui daryti reikalauja, apie ką mes aukš- 
čiau kalbėjome. Todėl paimkime rožančių ir melskimės uoliai, su karštu tikėjimu ir 
tvirtu pasitikėjimu. Nė viena malda nenueina veltui. 


Bet reikia ne tik maldos. Mes taip pat turime nuolat gilinti savo tikėjimo supratimą. 
Tam skirti mūsų Aplinkraščio straipsniai apie šv. Mišias. Mes turime suprasti, ko- 
dėl laikomės katalikų tradicinės liturgijos. Tai darome ne estetiniais sumetimais, ne 
dėl to, kad ši liturgija yra labai graži. Darome tai dėl tikėjimo. Reikia suprasti, kad 

mes nepriimame naujosios liturgijos dėl to, kad ji kyla iš klaidingo ekumenizmo ir 
silpnina tikėjimą sielose. Todėl naujoji ir senoji liturgijos nėra du lygiaverčiai ritai, 
iš kurių mes galėtume pasirinkti tą, kuris mums tinka. 


Aplinkraštis man yra taip pat ir galimybė atkreipti jūsų dėmesį į rekolekcijas, kurios 
vyks rugpjūčio mėnesį mūsų priorate. Mielai priimsime jūsų prašymą jose dalyvauti. 


Jūsų Kristuje 


kun. Josef Persie, prioras 


Laiškas draugams ir geradariams Nr. 74 


2009 m. pavasaris 
+Ave Maria! 
Brangūs Draugai ir Geradariai, 


Tada, kai paskelbėme naują Rožančiaus kryžiaus žygį, mūsų piligriminės kelio- 
nės į Lurdą praėjusį spalį metu, mes tikrai nesitikėjome tokio greito Dangaus 
atsako į mūsų prašymą! Iš tiesų, kaip buvo su mūsų pirmuoju maldavimu, į 
kurį mūsų geroji dangiškoji Motina taip veiksmingai atsakė per Kristaus Vie- 
tininką ir jo Motu Proprio dėl tradicinių Mišių, taip Mergelė Marija panorėjo 
mums suteikti ir antrąją malonę su dar didesniu greitumu: per tą patį vizitą 
į Romą sausio mėnesį, kai įteikiau 1.703.000 rožančių puokštę Aukščiausiojo 
Pontifiko intencija, aš gavau iš kardinolo Castrillėno Hoyos rankų „ekskomu- 
nikų“ atšaukimo dekretą. 


Mes to prašėme nuo 2001 m., kaip Vatikano palankumo tradiciniam judėjimui 
ženklo. Nes nuo pat Susirinkimo visa, kas yra ir nori išlikti tradiciniu šven- 
tojoje Bažnyčioje, patiria persekiojimą po persekiojimo, iki teisės egzistuoti 
atėmimo. Savaime aišku, kad tai sugriovė, iš dalies netgi visiškai, pasitikėjimą 
Romos pareigūnais. Kol tas pasitikėjimas nėra iš dalies atstatytas, sakydavau 
aš tada, mūsų santykiai išliks minimalūs. Pasitikėjimas nėra vien tik geras 
jausmas, jis yra vaisius, kuris užsimezga natūraliai, kai mes atpažįstame šiuose 
pareigūnuose ganytojus, kuriems brangu visa tai, ką mes vadiname Tradicija. 
Ir mūsų išankstiniai prašymai buvo reiškiami šia kryptimi. Faktiškai neįmano- 
ma suprasti mūsų pozicijos ir mūsų laikysenos Šventojo Sosto atžvilgiu, jei ne- 

norima įsileisti suvokimo apie krizės būklę, kurioje yra Bažnyčia. Šis reikalas 
liečia ne kokį nors vieną nesvarbų įvykį ir ne asmeninę viziją. Čia kalbama apie 
tikrovę, nepriklausančią nuo mūsų suvokimo, tų pačių pareigūnų karts nuo 
karto pripažįstamą, ir tiek kartų patvirtintą faktais. Šios krizės aspektai yra 
įvairiapusiai, besikeičiantys, kartais gilūs, kartais - priklausantys nuo aplin- 
kybių, ir mes nuo jos kenčiame visi. Tikintieji yra ypač sukrėsti naujosios litur- 
gijos apeigų - deja, labai dažnai skandalingų; kasdieninio tikėjimo skelbimo, 
kuriame moralės klausimais imama laikytis pozicijų, totaliai prieštaraujančių 
daugiaamžiui Bažnyčios mokymui ir šventųjų pavyzdžiui. Tėvai labai dažnai 
yra patyrę neišmatuojamą skausmą, kai turėjo konstatuoti, jog jų vaikai, pati- 
kėti katalikiškoms švietimo įstaigoms, prarado tikėjimą; arba turėjo apverkti 
jų beveik visišką katalikiškos doktrinos neišmanymą, dėl to, kad nebuvo rimto 
katekizmo. Nesuskaičiuojama daugybė vienuolių po to, kai buvo peržiūrėtos jų 
konstitucijos ir įvykdytos posusirinkiminės pertvarkos, aiškiai parodo evange- 
linės dvasios praradimą, ypač atsižadėjimo, neturto, aukos dvasios; praradimą, 
kurio beveik betarpiška pasekmė buvo toks pašaukimų skaičiaus sumažėjimas, 
kad daugybė ordinų ir kongregacijų uždaro savo vienuolynus vienus po kitų, jei 
tik neišnyksta visiškai. Daugybės vyskupijų padėtis taip pat yra dramatiška. 


Visa tai sudaro logišką visumą ir atsirado ne atsitiktinai, bet dėl vieno Susirin- 
kimo, kuris buvo sumanytas kaip reformuosiantis, siekiant padaryti Bažnyčią 
pagal šios dienos skonį. Mes esame kaltinami arba už tai, kad matome krizę 
ten, kur jos nėra, arba už tai, kad neteisingai priskiriame šiam Susirinkimui 
pražūtingus ir ypatingai blogus rezultatus, kuriuos kiekvienas gali konstatuo- 
ti, arba dar už tai, kad naudojamės šia situacija, norėdami pateisinti savo neti- 
kusią maišto ar nepriklausomumo laikyseną. 


Vis dėlto, tegu bet kas paima Bažnyčios Tėvų, Magisteriumo, liturgijos, teolo- 
gijos tekstus iš visų laikų: čia randame vienovę, prie kurios esame visa širdimi 
prisirišę. Ir šiai doktrininei vienovei yra smarkiai prieštaraujama, praktikoje ji 
pažeidžiama, sumenkinama dabartiniu elgesiu. Mes neišrandame pertrūkio, 
labai gaila, bet jis egzistuoja, ir užtenka tik pažiūrėti, kaip kai kurios kurijos 
mus traktuoja, netgi po ekskomunikų atšaukimo, kad konstatuotume, koks 
yra gilus moderniųjų atmetimas visko, kas turi Tradicijos skonį, iki tokio laips- 
nio, kad neįmanoma pavadinti šio atmetimo kaip nors kitaip, negu pertrūkiu 
su praeitimi. 

Taip, mus nustebino tiek sausio 21 d. dekreto pasirodymas, tiek ir progresistų 
ir kairiųjų apskritai reakcijos, priešiškos mums, smarkumas. Tiesa, kad jie rado 
auksinę progą nelemtuose mons. Williamsono žodžiuose, kuri jiems leido, la- 
bai neteisingai suplakant skirtingus dalykus, kritikuoti mūsų Broliją, paverstą 

atpirkimo ožiu. Faktiškai, mumis buvo pasinaudota dar daug svarbesnėje ko- 
voje: Bažnyčios, kuri ne veltui vadinama kovojančia, kovoje prieš dvasines blo- 
gio jėgas, kurios klajoja dangaus aukštumose, kaip sako šv. Paulius. Taip, mes 
nedvejodami įrašome savo mažą istoriją į didžiąją Bažnyčios istoriją, į istoriją 
tos titaniškos kovos už sielų išganymą, išpranašautos jau Pradžios knygoje ir 
taip jaudinančiai aprašytos šv. Jono Apokalipsėje. Dažnai ši kova lieka dvasi- 
niame lygmenyje; karts nuo karto iš dvasių ir sielų lygio ji nusileidžia į kūnų 
lygį ir tampa regima, kaip kad būna atviruose persekiojimuose. 


Iš viso to, kas vyko pastaraisiais mėnesiais, reikia mokėti atpažinti intensy- 
viausią tos kovos momentą. Ir yra visiškai aišku, kad tas, į kurį galų gale yra 
nusitaikyta, yra Kristaus Vietininkas su savo pastangomis pradėti tam tikrą 
Bažnyčios atstatymą. Bijomasi suartėjimo tarp Bažnyčios galvos ir mūsų ju- 
dėjimo, baiminamasi prarasti Vatikano II susirinkimo pasiekimus, ir daroma 
viskas, kad tai būtų pristabdyta. Ką iš tiesų apie tai galvoja popiežius? Kieno 
jis pusėje? Žydai ir progresistai iš jo reikalauja pasirinkti tarp II Vatikano ir 
mūsų..., iki tokio laipsnio, kad Valstybės Sekretoriatas nesugalvojo nieko ge- 
resnio, negu iškelti kaip būtiną sąlygą mūsų kanoniškam egzistavimui visišką 
priėmimą to, ką mes laikome pagrindiniu dabartinių problemų šaltiniu ir kam 
mes visuomet prieštaravome... Tačiau juos, kaip ir mus, įpareigoja antimo- 
dernistinė priesaika ir visi kiti Bažnyčios pasmerkimai. Tad mes nesutinka- 
me kalbėti apie II Vatikano susirinkimą kitaip, kaip tik iškilmingų pareiškimų 
(tikėjimo išpažinimo ir antimodernistinės priesaikos), atliktų prieš Dievą ir 
Bažnyčią, šviesoje. Ir jeigu tai atrodo nesuderinama, tada ne kas kitas, o nau- 
jovės yra neteisios. Mes daug tikimės iš būsimų doktrininių diskusijų, kuriose 
sieksime kiek tik įmanoma ištraukti šiuos dalykus į šviesą. 


Naudodamiesi nauja situacija po ekskomunikų atšaukimo dekreto, kuris nieko 
nepakeitė Brolijos kanoniniame statuse, daugelis vyskupų bando mums pri- 
mesti apskritą kvadratą: reikalauja iš mūsų paklusnumo Kanonų teisės raidei 
visuose dalykuose, tarsi mes jau būtume visiškai tvarkoje, ir tuo pat metu skel- 
bia mus kanoniškai neegzistuojančiais! Vienas vokiečių vyskupas jau pareiškė, 
kad metų pabaigoje Brolija vėl bus už Bažnyčios ribų... Žavinga perspektyva! 
Vienintelis įgyvendinamas sprendimas, tas, beje, kurio mes ir prašėme, yra 
tarpinė būklė, neišvengiamai neišbaigta ir netobula kanoniniu požiūriu, bet 
kuri būtų priimta kaip tokia, be pastovių mums metamų kaltinimų nepaklus- 
numu ar maištavimu, be draudimų mūsų atžvilgiu, kurių neįmanoma laikytis. 
Nes galų gale, nenormali situacija, kurioje yra Bažnyčia, ir kurią mes vadiname 
būtinybės būkle, dar kartą akivaizdžiai įrodyta kai kurių vyskupų laikysena ir 
žodžiais popiežiaus, ir Tradicijos atžvilgiu. 

Kaip klostysis reikalai? Mes nežinome. Mes ir toliau išlaikome savo pasiūlymą 
priimti mūsų dabartinę netobulą padėtį kaip laikiną, pagaliau pradedant nu- 
matytas doktrinines diskusijas, vildamiesi, kad jos atneš gerų vaisių. 


Bet šiame tokiame sunkiame kelyje, susidurdami su tokiu smarkiu pasiprie- 
šinimu, mes jūsų prašome, brangūs tikintieji, dar kartą imtis maldos. Mums 
atrodo, kad atėjo laikas pradėti plataus užmojo kampaniją, giliai įsišaknijusią 
Švč. Mergelės apsireiškime Fatimoje, kuriuo ji pati pažadėjo laimingą pabaigą, 
kadangi ji pranašauja, jog pagaliau jos Nekaltoji Širdis triumfuos. Štai šio tri- 
umfo mes jos prašome, priemonėmis, kurių ji pati reikalauja: Rusijos paaukoji- 
mu jos Nekaltajai Širdžiai, atliktu Aukščiausiojo Ganytojo ir visų katalikiškojo 
pasaulio vyskupų, ir pamaldumo į jos Sopulingą ir Nekaltą Širdį platinimu. To- 
dėl mes norime jai įteikti šiuo tikslu nuo dabar iki 2010 m. kovo 25 d. puokštę 
iš 12 milijonų rožančių, kaip vainiką iš tiek pat žvaigždžių ant jos galvos, lydi- 
mą tokios pat didelės sumos kasdieninių aukų, kurias mes rūpinsimės semti 
pirmiausia iš gero savo luomo pareigų atlikimo, ir su pažadu platinti pamaldu- 
mą jos Nekaltajai Širdžiai. Ji pati tai pateikia kaip savo apsireiškimų Fatimoje 
tikslą. Mes esame nuoširdžiai įsitikinę, kad, jei dėmesingai vykdysime tai, ko ji 
mūsų prašo, tai gausime daug daugiau, negu kada nors drįsome tikėtis, ir ypač, 
kad užsitikrinsime išganymą, pasinaudodami malonėmis, kurias ji mums pa- 
žadėjo. 

Tad mes prašome mūsų kunigų taip pat ypatingų pastangų, kad palengvintų 
tikintiesiems šį pamaldumą, pabrėžiant ne tik pirmųjų mėnesio šeštadienių 
atsiteisimo Komuniją, bet taip pat, ir skatinant tikinčiuosius gyventi giliausia- 
me artume su Švč. Mergele, pasiaukojant jos Nekaltajai Širdžiai. Taip pat būtų 
gerai tobuliau pažinti ir pagilinti didžiojo Nekaltosios šauklio, Tėvo Maksimi- 
lijono Kolbės, dvasingumą. 


Šiemet sukanka 25 metai, kaip mūsų Brolija pasiaukojusi Nekaltajai Širdžiai. 
Mes norime atnaujinti šią gerą kun. Schmidbergerio iniciatyvą, skirdami jai 
visą savo sielą, atgaivindami savo širdis šioje dvasioje. Aišku, kad mes neturime 
intencijos nurodinėti dieviškajai Apvaizdai, ką ji turėtų daryti, bet iš šventųjų 
pavyzdžių ir iš paties Šventojo Rašto mes išmokome, kad dideli troškimai gali 
įspūdingai pagreitinti gerojo Dievo ketinimus. Štai su tokia drąsa mes šiandien 
padedame prie Marijos Nekaltosios Širdies šią intenciją, prašydami jos paimti 
jus visus į savo motinišką globą. Tegul Dievas jus gausiai laimina! 


Mūsų Viešpaties Jėzaus Kristaus šlovingojo Prisikėlimo šventėje, 
Winona, 2009 m. Velykos 


+Bernardas Fellay 

“Jūs matėte pragarą, į kurį eina vargšų nusidėjėlių sielos, Kadj jas išgelbėtų, 
Dievas nori pasaulyje įsteigti pamaldumą mano Nekaltajai Širdžiai. Jei bus da- 
roma, ką jums sakau, daug sielų bus išgelbėta, ir bus taika. [I pasaulinis] Karas 
artėja į pabaigą, tačiau jei nebus liautasi įžeidinėti Dievą, Pijaus XI valdymo 
metu prasidės kitas, dar blogesnis karas. Kai pamatysite vieną naktį, nušviestą 
nežinomos šviesos, žinokite, kad tai didelis ženklas, duodamas jums Dievo, jog 
jis dabar baus pasaulį už jo nusikaltimus karu, badui ir na bei Šventojo 
Tėvo persekiojimu. 


Kad apsaugočiau nuo to, aš ateisiu prašyti Rusijos paaukojimo mano Nekalta- 
jai Širdžiai ir atsiteisimo Komunijos pirmaisiais [mėnesių] šeštadieniais. Jei 
mano norų bus klausoma, Rusija atsivers, ir bus taika; jei ne, tuomet jinai iš- 
platins savo klaidas visame pasaulyje, sukels karus ir Bažnyčios persekiojimus, 
gerieji bus kankinami ir Šventasis Tėvas daug kentės. Atskiros tautos bus su- 
naikintos. Bet galiausiai mano Nekaltoji Širdis triumfuos. Šventasis Tėvas pa- 
aukos man Rusiją, kuri atsivers, ir pasauliui bus dovanotas taikos Isiksiargis 

Portugalijoje tikėjimo dogma + visados išsilaikys i irt. t. 


o „Švč. Mere Marija, Fatimoje 1917, 06. 13, 


Rusijos paaukojimas: atliktas ar neatliktas? 


Tikslus Marijos prašymas 


1917 m. liepos 13 dieną Fatimoje pažadėjusi, kad „ateis prašyti Rusijos paau- 
kojimo (jos) Nekaltajai Širdžiai“, 1929 m. birželio 13 dieną Švč. Mergelė Marija 
pasirodė Liucijai Tuy vienuolyne Ispanijoje, kad paprašytų jos perduoti šį pra- 
šymą Šventajam Tėvui. 


Regėtoja pateikė papildomus patikslinimus apie šį prašymą dviejuose laiškuo- 
se, adresuotuose tėvui Goncalvesui, savo nuodėmklausiui, parašytuose 1930 
metais gegužę ir birželį: „Gerasis Dievas žada padaryti galą persekiojimui Ru- 
sijoje, jeigu Šventasis Tėvas teiksis atlikti, o taip pat įsakys katalikiškojo pasau- 

lio vyskupams irgi atlikti iškilmingą ir viešą atsiteisimo ir Rusijos paaukojimo 
Švč. Jėzaus ir Marijos Širdims aktą, ir jeigu Jo Šventenybė pažada, pasinaudo- 
damas šio persekiojimo pabaiga, patvirtinti ir rekomenduoti atsiteisimo (pir- 
mųjų mėnesio šeštadienių) pamaldumo praktiką“. 


Šios eilutės nurodo būtinas sąlygas Švč. M. Marijos prašymo įvykdymui: 


1. Tai turi būti iškilmingas ir viešas aktas, atliktas visos Bažnyčios ir viso pa- 
saulio akivaizdoje aiškiu ir skaidriu būdu, be jokio dviprasmiškumo. 


2. Yra prašoma atsiteisimo ir Rusijos paaukojimo akto, t.y. atsiteisimo dvasia, 
tokia būdinga Fatimos žinios visumai, privalo visiškai persmelkti šį aktą. 


3. Rusija turi būti šio paaukojimo apibrėžtas ir vienintelis objektas. 


4. Šventasis Tėvas turi pasinaudoti savo, kaip visuotinės Bažnyčios vadovo, 
aukščiausia valdžia ne tik atlikdamas šį aktą, bet ir įsakydamas visiems pasau- 
lio katalikų vyskupams atlikti tai su juo. 


5. Ir pagaliau, Šventasis Tėvas turi pažadėti skatinti atsiteisimo pamaldumą 
Nekaltajai Marijos Širdžiai. 

Švč. Mergelė Marija pažadėjo tris gerus dalykus, kurie įvyks, jei bus atliktas 
iškilmingas ir viešas atsiteisimo ir Rusijos paaukojimo aktas, kurio ji prašė. 


1917 m. liepos 13 dienos paslaptyje Švč. Mergelė su atsiteisimo ir Rusijos pa- 
aukojimo jos Nekaltajai Širdžiai aktu susiejo trijų didelių malonių gavimą: 


1') Rusijos atsivertimą į katalikų tikėjimą; 
2") tam tikrą taikos pasaulyje laikotarpį; 
3“) daugybės sielų amžinąjį išganymą. 


Ar popiežių atlikti įvairūs paaukojimo Nekaltajai Marijos Širdžiai aktai ati- 
tiko Švč. Mergelės prašymą? 

Popiežius Pijus XI (1922-1939). Jis taip atsisakė atlikti Švč. Mergelės Tuy vie- 
nuolyne prašytą aktą, kad net Dangus dėl to skundėsi - mūsų Viešpats kreipėsi 
į seserį Liuciją šiais baisiais žodžiais (Rianjo apsireiškimas, 1931 m. rugpjū- 
tis): 

„Pranešk mano tarnams: kadangi jie seka Prancūzijos karaliaus pavyzdžiu, vėluo- 
dami vykdyti mano prašymą, tai jie juo seks bėdoje. Niekada nebus per vėlu šauktis 
Jėzaus ir Marijos“. 


Popiežius Pijus XII (1939-1958). Antrojo pasaulinio karo negandos akivaizdo- 
je jis 1942 m. spalio 31 d. atliko pasaulio paaukojimą Marijos Nekaltajai Šir- 

džiai. Štai ką šiuo klausimu parašė žymus Fatimos specialistas, tėvas Alonso: 
„Šis aktas nebuvo atskiras Rusijos paaukojimas ir jis nebuvo atliktas su visais 
pasaulio vyskupais. (...) Paaukojimas, kuriuo viskas būtų buvę pasiekta, ir pa- 
siekta nuostabiu būdu, būtų Rusijos paaukojimas“. 


1952 m. liepos 7 d. Pijus XII paaukojo ir pašventė „labai ypatingu būdu visus 
Rusijos žmones Marijos Nekaltajai Širdžiai“ savo apaštaliniame laiške „Sacro 
Vergente Anno“. Bet tai nebuvo iškilmingas ir viešas aktas, joks atsiteisimo 
aktas čia nebuvo pridėtas ir Pijus XII nebuvo įsakęs vyskupams prisijungti prie 
jo. 


Popiežiai Jonas XXIII (1958-1963) ir Paulius VI (1963-1978) neatliko jokio 
paaukojimo Nekaltajai Marijos Širdžiai akto. 

Popiežius Jonas Paulius II (1978-2005) atliko du pasaulio paaukojimo Nekal- 
tajai Marijos Širdžiai aktus. Pirmasis įvyko 1982 m. gegužės 13 d. Fatimoje. 
Jau rytojaus dieną sesuo Liucija pareiškė, kad šis aktas neatitiko to, ko prašė 
Švč. Mergelė, nes popiežius nebuvo įsakęs vyskupams prisijungti prie jo, ir kad 
Rusija nebuvo šio akto objektas. O Dievas norėjo „Rusijos, ir tik Rusijos, paau- 
kojimo, be jokių priedų“. 


Antrasis įvyko 1984 m. kovo 25 d. Romoje: jo tekstas buvo beveik toks pat kaip 
1982 m. akto, bet Jonas Paulius II buvo informavęs vyskupus apie 1982 m. 


akto atnaujinimą, tačiau neįsakė jiems prisijungti prie jo. 


Iki pat 1989 m. sesuo Liucija dažnai kartojo savo pašnekovams, kad paaukoji- 
mas, kurio prašė Švč. Mergelė, neatliktas. Šitaip ji 1989 m. gegužę teigė kardi- 
nolui Law, Bostono arkivyskupui: „Šventasis Tėvas mano, kad jis buvo atliktas, 
atliktas geriausiai, kaip tik buvo galima tokiomis aplinkybėmis. Atliktas tiksliai 
taip, kaip ji prašė ir norėjo, paaukojant kolegialiai? Ne, tai nebuvo padaryta“. 


Nuo 1989 metų Vatikanas panaudojo didžiulį spaudimą seseriai Liucijai, kad 
priverstų ją pasakyti, jog 1934 metų aktas atitiko Švč. Mergelės prašymą. At- 
rodo, kad regėtoja nusileido šiam spaudimui. Tačiau savo paskutinėje knygoje 
„Fatimos žinios raginimai“, parašytoje 2000 m., sesuo Liucija visiškai nekalba 
apie Rusiją ir paaukojimo klausimą: iškalbinga ir reikšminga tyla, parodanti 
jos nepritarimą Vatikano pozicijai. Užtat ji aiškiai parodo visišką nebuvimą da- 
bartiniame pasaulyje dviejų didžiųjų malonių, susijusių su šiuo paaukojimu: 
1') Visiškas nebuvimas taikos pasaulyje: jos pateiktas dabartinio pasaulio ap- 
rašymas nepalieka jokių abejonių šiuo klausimu ir parodo nesibaigiančią be- 
protišką valdančiųjų puikybę, kuri iššaukia „vis daugiau pralieto kraujo, kraujo 
jūrą, kurioje jie skandina žmones“. 

2") Daugybės sielų amžinojo išganymo klausimu sesuo Liucija neatrodo didelė 
optimistė, ypač pradėdama 29 ir 32 skyrius, kuriuose ji rašo apie šeštąjį ir de- 
vintąjį Dievo įsakymus. 


Taigi, logiška išvada peršasi pati: Rusijos paaukojimas Nekaltajai Marijos Šir- 
džiai, toks, kokio Švč. Mergelė prašė Fatimoje 1917 metais, vėliau Tuy 1929 
metais, nebuvo atliktas jokio popiežiaus iki šios dienos. 


Kun. Fabrice Delestre 


[1] Fr. Francois de Marie des Anges : Fatima, joie intime, ėvėnement mondial, 2-asis 
leidimas, 1993, p. 199. 

[2] Ten pat, p. 213. 

[3] Ten pat, p. 247. 

[4] Ten pat, p. 359. 

[5] Ten pat, p. 374. 

[6] Soeur Lucie, Appels du Message de Fatima, 1-asis prancūziškas leidimas, 2003, 
8 sk., p. 94. 

[7] Ten pat, p. 249 ir 262. 

Šitas tekstas yra ištrauka iš „Katalikų katekizmas apie Bažnyčios krizę“, autorius 
kun. Matthias Gaudron. Visa knyga publikuojama mūsų interneto puslapyje. 


54. Kas yra šv. Mišios? 


Šv. Mišios yra kryžiaus aukos sudabartinimas. Kristus, tarpininkaujant kuni- 
gui, nekruvinu būdu aukoja Tėvui savo kūną ir kraują, kuriuos jis kruvinu būdu 
paaukojo ant kryžiaus. Taigi šv. Mišios yra tikra auka, per kurią mums sutei- 
kiamos malonės, kurias pelnė Kristus savo kryžiaus auka. 


Tridento Susirinkimas moko: „Kas sako, kad šv. Mišios nėra tikra auka Dievui... 
tebūnie atskirtas (anathema sit)“ [1]. Toliau Tridento Susirinkimas moko, kad 
Kristus „Paskutinės Vakarienės metu, „tą naktį, kurią buvo išduotas“ (1 Kor 

11, 23), kad paliktų savo mylimajai sužadėtinei, Bažnyčiai, regimą auką, kaip 
to reikalauja žmogaus prigimtis, per kurią būtų sudabartinama toji būsima 
kruvina auka, kuri turėjo būti paaukota ant kryžiaus, taip pat tam, kad jo at- 
minimas truktų ligi pasaulio pabaigos ir, kurios begalinė vertė galėtų atsiteisti 
už kasdienines nuodėmes. Todėl jis paaukojo Dievui Tėvui savo kūną ir kraują 
duonos ir vyno pavidalais“ [2]. Ištardamas žodžius „Tai darykite mano atmini- 
mui“, jis apaštalus paskyrė kunigais ir įsakė šią auką švęsti ateityje [3]. 


Tridento Susirinkimas taip apibrėžė santykį tarp kryžiaus aukos ir šv. Mišių 
aukos: abiejose aukojama ta pati Atnaša - Jėzus Kristus. Per šv. Mišias auko- 
jami ne duona ir vynas (perkeitimo metu jie nustoja egzistuoti), o Kristaus 
kūnas ir kraujas. Aukojantis kunigas irgi tas pats, skirtumas tik tas, kad ant 
kryžiaus Kristus pats vienas save paaukojo, o per šv. Mišias jis panaudoja ku- 
nigą, kuris jose yra tik Kristaus įrankis. Aišku, aukojimo būdas yra skirtingas. 
Ant kryžiaus Kristus save paaukojo kruvinu, o per šv. Mišias jis aukoja save 
nekruvinu būdu. Dviguba konsekracija, t. y. atskiras duonos ir vyno perkeiti- 
mas į Kristaus kūną ir kraują simbolizuoja, Kristaus kūno ir kraujo atsiskyrimą 
ant kryžiaus [4]. 


55. Kas neigė, jog šv. Mišios yra auka? 


Šv. Mišių kaip aukos pobūdis apie 1000 metų buvo neginčijama krikščionių 
tikėjimo tiesa. Tik XII amžiuje kai kurios sektos pradėjo neigti šią tiesą. Vėliau 
Martynas Liuteris, o su juo ir visas protestantizmas daugelį krikščionių suvi- 
liojo atmesti šią dogmą. 


Liuteris neneigė, kad Kristus realiai yra Eucharistijos sakramente, nors jis šį 
buvimą ir suprato ne katalikiška prasme. Tačiau jis neigė ir pikčiausiais žo- 
džiais plūdo mokymą apie šv. Mišių auką. 

Šv. Mišių kaip aukos pobūdis aiškiai matomas iš Apreiškimo šaltinių. Pirmiau- 
sia Malachijo pranašystė nurodo būsimąją auką: „Nes nuo pat aušros iki sau- 
lėlydžio mano vardas didis tarp tautų, ir visose vietose mano vardui aukojama 
nesutepta auka“ (Mal 1, 11). Žydai turėjo tik vieną vietą, kurioje jie teisėtai 
galėjo aukoti - Jeruzalės šventyklą. Tačiau pranašas skelbia, kad kai įvyks nau- 
joji sandora, auka bus švenčiama visose pasaulio vietose. Nuo seniausių laikų 
krikščionys šia auka laikė būtent šv. Mišių auką. Kai Melkizedekas aukojo duo- 
ną ir vyną (Pr 14, 18), tai buvo šv. Mišių provaizdis. Todėl Kristus ir vadinamas 
„kunigu Melkizedeko būdu“ (Žyd 6, 20), kadangi jo įsteigta auka yra aukojama 
duonos ir vyno pavidalais. 


Kristus, įsteigdamas šv. Mišias, vartoja aukojimo žodžius: „Kūnas, kuris ati- 
duodamas, ... kraujas, kuris išliejamas nuodėmėms atleisti“. Sie žodžiai pasa- 

kyti esamuoju laiku, vadinasi jie buvo taikomi Kristaus veiksmams Paskutinės 
Vakarienės metu. Tai ypač aiškiai matoma Evangelijoje pagal Luką, kur kalba- 
ma apie taurę, išliejamą už nuodėmes. 


Taip pat šv. Paulius 1 Laiške korintiečiams „demonų stalą“ priešpriešina „Vieš- 
paties stalui“. Sakydamas „demonų stalas“, jis turi omeny aukojimą stabams 
ir nori pasakyti, kad tie, kurie dalyvauja pagoniškuose ritualuose, negali da- 
lyvauti Kristaus aukoje, ir atvirkščiai. Kaip „demonų stalas“ reiškia auką sta- 
bams, taip „Viešpaties stalas“ reiškia krikščionišką auką (plg. 1 Kor 10, 18-21). 
Galiausiai Laiške žydams 13, 10 rašoma: „Mes turime aukurą, nuo kurio valgy- 
ti neturi teisės tie, kurie tebetarnauja padangtei [žydų kultui]“. 


Būtų keista, jei daugybė Senosios Sandoros aukų neturėtų atitikmens Naujojo- 
je Sandoroje. Tais laikais visos religijos atnašaudavo aukas, ir religija be aukoji- 
mo buvo neįsivaizduojama. Visi seniausi Bažnyčios rašytiniai šaltiniai apie Eu- 
charistiją kalba kaip apie auką. Pavyzdžiui, Didachėje (parašytoje apie 100 m. 
po Kr.) rašoma: „Viešpaties dieną susirinkite visi, laužykite duoną ir dėkokite, 
bet prieš tai išpažinkite savo nuodėmes, kad jūsų auka būtų gryna“ [5]. Po to 
ši auka čia aprašoma taip pat aiškiai, kaip ir Malachijo pranašystėje. Popiežius 
Klemensas I (92-101 m.) rašo: „Viešpats įsakė aukoti auką tik nustatytu laiku 
ir tam tikrą valandą“ [6]. Šv. Kiprijonas iš Kartaginos (1258) visą savo 63-iąjį 
laišką paskyrė mokymui apie šv. Mišių auką. Jis pabrėžia, kad Kristus aukoja 
Tėvui savo kūną ir kraują, kad jis įsakė švęsti šią auką jo atminimui ir kad ku- 
nigas veikia kaip Kristaus pavaduotojas. Ypač gražiai šv. Mišių auką aprašo šv. 
Grigalius Nazianzietis (1390). Jis ragina kunigą tokiais žodžiais: „Nenustok, 
pamaldusis žmogau, už mane melsti ir maldauti, kai savo žodžiu nuleidi Žodį 
iš Dangaus, kai panaudodamas žodį (t. y. perkeitimo žodžius - Aut. past.) kaip 
kardą, nekruvinu būdu atskiri Viešpaties kūną ir kraują“ [7]. Čia yra aiškiai iš- 
reikštas mokymas apie nekruvinąją Kristaus auką, atskiriant jo kūną ir kraują 
dviguba konsekracija. 


Šios ir daugybė kitų raštų vietų aiškiai parodo, kad nuo tikėjimo atkrito būtent 
tie, kurie pradėjo neigti šv. Mišių kaip aukos pobūdį. 

56. Ar mokymas apie šv. Mišių auką nesumenkina kryžiaus aukos reikš- 
mės? 

Šv. Mišių auka jokiu būdu nesumenkina kryžiaus aukos reikšmės, kadangi iš 
pastarosios ji ima visą savo galią ir yra visiškai nuo jos priklausoma. Šv. Mišių 
aukos tikslas yra sudabartinti kryžiaus auką ir suteikti žmonėms malones, ku- 


rias Kristus pelnė ant kryžiaus. 


Protestantai teigia, kad šv. Mišių auka yra kryžiaus aukos paniekinimas, ka- 

dangi čia sudaromas įspūdis, jog žmonėms atpirkti kryžiaus aukos neužteko ir 
todėl nuolat reikia papildomų aukų. Tačiau Katalikų Bažnyčia to niekada ir ne- 
mokė. Kristus, mirdamas ant kryžiaus, pelnė visas malones, kurių reikia visų 
žmonių išganymui. „Ne ožių ar veršių krauju, bet savuoju krauju vieną kartą 
visiems laikams jis įžengė į šventovę ir įvykdė amžinąjį atpirkimą“ (Žyd 9, 12). 
Todėl šv. Mišių auka nepelno jokių naujų malonių, jos paskirtis - suteikti žmo- 
nėms ant kryžiaus pelnytas malones. Kristaus norėjo, kad atpirkimo vaisiai 
būtų suteikiami per sakramentus, ypač Švč. Sakramentą ir šv. Mišių auką. 


57. Ar šv. Mišios nėra taip pat ir puota? 


Sv. Mišios savo esme nėra nei puota, nei auka ir puota, jos yra tik auka. Daugių 
daugiausiai puota galime vadinti šv. Komuniją, tačiau ji tėra tik aukos vaisius, 
o ne esminė jos dalis. 


Kuo pagrįstas šv. Mišių kaip aukos pobūdis, parodėme aukščiau. Tridento Su- 
sirinkimo tekstuose nėra nė užuominos, kad šv. Mišios yra ir puota. Popiežius 
Pijus XII aiškiai pasmerkė tezę, jog šv. Mišios yra kartu ir auka, ir puota: „Nuo 
tiesos kelio nuklysta tie, kurie šventąją auką nori švęsti tik tada, kai prie Vieš- 
paties stalo dalyvauja ir krikščionių liaudis. Dar labiau klysta tie, kurie - norė- 
dami pagrįsti būtinybę kunigui priimti šv. Komuniją tik kartu su tikinčiaisiais 
- klastingai sako, jog čia vyksta ne tik auka, bet ir brolių bendruomenės puota, 
ir kad bendrai priimama šv. Komunija yra, taip sakant, visos aukojimo šven- 
tės viršūnė. Todėl privalome nuolatos pabrėžti: eucharistinė auka savo esme 
yra Dievo Avinėlio nekruvinas aukojimas, kuris paslaptingu būdu įvykdomas 
atskiriant šventuosius Pavidalus ir atnašaujant juos amžinajam Tėvui. Šv. Ko- 
munija tarnauja šv. Mišių išbaigtumui ir pilnam tikinčiųjų dalyvavimui per 
švenčiausią sakramentinį susivienijimą. Aukojančiam kunigui ji yra privalo- 
ma, tačiau tikintiesiems tik labai patariama“ [8]. 


Todėl Bažnyčia, nors ir įpareigojo tikinčiuosius kiekvieną sekmadienį dalyvau- 
ti šv. Mišiose, niekada nereikalaudavo, kad tikintieji sekmadieniais priimtų šv. 
Komuniją. Jei šv. Mišios būtų puota, tai tikintieji būtinai turėtų priimti šv. Ko- 
muniją, nes kas puotoje nieko nevalgo, tas joje ir nedalyvauja! Tai apibrėžia ir 
Tridento Susirinkimas: „Kas sako, kad šv. Mišios, kuriose šv. Komuniją priima 
tiktai kunigas, esančios neleistinos ir todėl panaikintinos, tebūnie atskirtas“ 


[9]. 


Taip pat visas Mišių ritualas savo esme yra priešingas puotos įvaizdžiui: kokia 
čia puota, kai po tiek daug sudėtingų ritualinių veiksmų gauname tik trupinėlį 
maisto? Jei šv. Mišios būtų puota, tai visiškai teisūs būtų tie, kurie nori šv. 
Mišioms suteikti paprasto valgymo formą. 

58. Kas moko, kad šv. Mišios yra ir auka, ir puota? 


Daugelis šiuolaikinių katalikų teologų platina teoriją, kad šv. Mišios yra puota, 
kurios metu vyksta aukojimas. Pirmiausia vyksta puota, tačiau, sako jie, jos 
metu atnašaujama ir auka, kurios esmė, kad Kristus mums duoda save kaip 
valgį. Būtent Kristaus buvimas valgyje ir sudaro šv. Mišių aukojamąjį pobūdį. 
Ši teorija yra priešinga katalikų tikėjimui, nes čia visiškai apverčiama tikroji 
tvarka. Auka turi būti teikiama Dievui, o ne žmonėms. Juk Kristus ant kry- 
žiaus paaukojo save Dievui, o ne mums. Jei ši teorija būtų teisinga, tai šv. Mi- 
šios būtų aukojamos mums, o ne Dievui. 


Ši teorija atsispindi katalikų ir evangelikų teologų bendros komisijos baigiama- 
jame pranešime. Ta komisija posėdžiavo nuo 1976 iki 1982 m. Katalikams ko- 
misijoje atstovavo kardinolas Hermannas Volkas, Karlas Lehmannas, Walteris 
Kasperis, kardinolas Ratzingeris ir kiti. Pranešime rašoma: „Jėzaus Kristaus 
aukojimosi Eucharistijos šventime ir mūsų įtraukimo į šį aukojimąsi regimas 
ženklas yra... puota... Tai reiškia, kad šios puotos metu yra sudabartinama ir 
realizuojama Kristaus auka. Todėl tradicinis, Tridento Susirinkimo įvykdytas, 
principinis Eucharistijos perskyrimas į Sakramentą ir Auką, teologiškai yra ne- 
benaudotinas, kadangi jis keičia esminę struktūrą. Kristaus auka liturginiais 
simboliais pasireiškia kaip savęs siūlymas mums valgio pavidalu“ [10]. Mato- 
me, kad čia atmetama tradicinė teologija ir mokoma kažko naujo. 


59. Ar tradicinės šv. Mišios yra panaikintos? [11] 


Nors ir buvo įvestas naujasis Mišių ritualas, vis dėlto tradicinės Mišios nebuvo 
panaikintos ar uždraustos. Tai būtų ir nelabai įmanoma padaryti, nes Bažnyčia 
dar niekada nėra uždraudusi tokio seno ritualo, be to šv. Pijus V savo 1570 m. 
liepos 14 d. bulėje Ouo primum, skirtoje patvirtinti Tridento Mišių tvarkai, 
paskelbė, kad šis Mišių ritualas galios amžinai, ir kad niekas negali uždrausti 
kunigui aukoti šias Mišias. 

Tai patvirtino ir kardinolas Stickleris. Viename interviu jis pasakė: „1986 m. 
popiežius Jonas Paulius II devynių kardinolų komisijai uždavė du klausimus. 
Pirma: „Ar popiežius Paulius VI arba kitas kompetentingas autoritetas uždrau- 
dė mūsų laikais paplitusį Tridento Mišių šventimą?“ Aštuonių kardinolų (iš 
devynių) atsakymas 1986 metais buvo: šv. Pijaus V Mišios niekada nebuvo 
panaikintos. Aš galiu tai patvirtinti, nes buvau vienas iš tų kardinolų. Antra- 
sis klausimas buvo labai įdomus: „Ar gali vyskupas kokiam nors gerą vardą 
turinčiam kunigui uždrausti aukoti Tridento Mišias?“ Devyni kardinolai vien- 
balsiai nusprendė, kad joks vyskupas negali katalikų kunigui uždrausti aukoti 
Tridento Mišių. Mes neturime jokio oficialaus draudimo ir tikiuosi, kad popie- 

žius niekada nieko panašaus nepadarys. Turbūt todėl, kad Pijus V šias Mišias 
paskelbė visiems laikams“ [12]. 


60. Ar naujasis Mišių ritualas atspindi katalikų mokymą apie Mišių auką? 


Kardinolų Ottavianio ir Baccio nuomone, naujasis Mišių ritualas, išleistas 
1969 m., „tiek savo esme, tiek detalėmis aiškiai nesiremia katalikiška šv. Mišių 
teologija“ [13]. Visi pakeitimai buvo nukreipti į tai, kad pašalintų bet kokį au- 
kos priminimą ir šv. Mišias padarytų kuo labiau panašesnes į protestantiškas 
Vakarienės pamaldas. 


Naujasis ritualas iš esmės atitinka Liuterio reikalavimus Mišių ofertoriumui 
(atnašavimui) ir kanonui. Senasis ofertoriumas aiškiai išreiškia, kad Mišios 
yra auka nuodėmėms atpirkti. Čia kunigas meldžiasi: „Priimk, šventasis Tėve, 
visagali amžinasis Dieve, šią be dėmės auką, kurią aš, nevertas Tavo tarnas, 
aukoju Tau, gyvajam ir tikrajam savo Dievui, už nesuskaičiuojamas savo nuo- 
dėmes, įžeidimus ir apsileidimus, už visus čia esančiuosius, taip pat ir už visus 
ištikimus krikščionis, gyvus ir mirusius, kad man ir jiems padėtų išsigelbėti 
amžinajam gyvenimui. Amen“. Naujajame rituale ofertoriumas buvo panai- 
kintas ir pakeistas paprastu žemiškų dovanų atnašavimu, kurio tekstas labai 
panašus į žydų stalo maldą. Jis skamba taip: „Garbė Tau, Dieve, visatos Valdo- 
ve! Iš Tavo dosnumo turime duonos, kurią aukojame Tau. Tas žemės ir žmo- 
gaus darbo vaisius taps mums gyvybės duona“. Apie Kristaus auką ir atpirkimą 
čia net neužsimenama. 


Nors senovinis Romos kanonas ir buvo paliktas toliau aukoti (su kai kuriais 
pakeitimais), prie jo buvo pridėti dar keli kanonai, kurie teologiškai yra mažiau 
aiškūs, ypač antrasis kanonas. Apie pastarąjį buvo rašoma, kad „jį ramia sąžine 
galėtų aukoti kunigas, kuris nebetiki nei transsubstanciacija, nei Mišių kaip 
aukos pobūdžiu, todėl jis puikiai tiktų ir protestantų dvasininko celebracijai“ 
[14]. Šiame kanone apskritai nėra tokios sąvokos kaip „auka“. Nors teigiama, 
kad šis kanonas esąs senasis Ipolito kanonas, bet, pirma, tai yra labai iškraipy- 
ta šio kanono forma, o antra, pamirštama pasakyti, jog Ipolitas kurį laiką buvo 
antipopiežius ir apskritai nėra aišku, ar jo liturgija kada nors buvo aukojama 
Katalikų Bažnyčioje. Tačiau dėl savo trumpumo šis kanonas yra labai mėgsta- 
mas ir iš visų keturių kanonų dažniausiai vartojamas. 


Kokia dvasia įkvėpė naujojo kanono kūrėjus, matosi iš Naujųjų Mišių Įvado 7 
paragrafo. Jis skamba taip: „Viešpaties Vakarienė arba Mišios, yra Dievo tautos 
susirinkimas arba sambūris, kur, vadovaujant kunigui, švenčiamas Viešpaties 
atminimas. Todėl vietinėms Bažnyčios bendruomenėms galioja Kristaus žo- 
džiai: „Kur du ar trys susirinkę mano vardu, ten ir aš esu tarp jų“ (Mt 18, 10)“. 

Šis apibrėžimas neturi nieko specifiškai katalikiško ir lygiai taip pat galėtų būti 
vartojamas ir protestantiškos puotos šventei apibrėžti. Čia Mišios apibūdina- 
mos ne kaip Kristaus aukos sudabartinimas, o kaip tikinčiųjų susibūrimas, tuo 
tarpu iš tikrųjų tikinčiųjų dalyvavimas Mišiose nors ir yra pageidautinas, bet 
nebūtinas. (Todėl frazė trečiajame kanone: „Iki pat laikų pabaigos tu suburi sau 
tautą, kad tavo vardui atnašautų nesuteptą auką“, - yra vartojama klaidingai. 
Taip sudaromas įspūdis, kad tautos buvimas šv. Mišiose yra būtinas.) Šiame 
paragrafe kunigas apibūdinamas ne kaip Kristaus pavaduotojas, bet tik kaip 
tikinčiųjų vadovas. Čia švenčiamas tik „Viešpaties atminimas“, taigi Mišios 
virto paprasta švente Paskutinei Vakarienei prisiminti. Baisiausia yra tai, kad 
visiškai neminimas Kristaus realus buvimas Švč. Sakramente duonos ir vyno 
pavidalais, jis pakeičiamas grynai dvasiniu buvimu. Nors vėliau dėl gausybės 
protestų šis paragrafas buvo papildytas keliais katalikiškais teiginiais, naujasis 
Mišių ritualas liko nepaliestas! Tačiau būtent pirmasis paragrafo variantas iš 
esmės atspindi Naujųjų Mišių dvasią, kadangi tikintieji, ilgą laiką lankę Naują- 
sias Mišias, turi kaip tik tokią Mišių sampratą, kaip pirmajame variante. 


61. Ar Mišių ritualo reforma buvo sąmoninga protestantizacija? 


Ilgametis Pauliaus VI draugas Jeanas Guittonas 1993 m. pareiškė, jog popie- 
žius sąmoningai norėjo iš šv. Mišių pašalinti visa, kas galėtų trikdyti protes- 
tantus. Tai patvirtina ir faktas, kad Paulius VI pakvietė šešis protestantų pas- 
torius prisidėti prie naujojo Mišių ritualo parengimo. Žymioje fotografijoje 
jis stovi kartu su šiais pastoriais. Vienas jų, Maxas Thurianas iš Taize, vėliau 
pasakė: „Niekas atnaujintose Mišiose iš tikrųjų neturėtų trikdyti protestantų 
evangelikų“. 1988 m. jis buvo įšventintas kunigu, nors protestantizmo forma- 
liai neatsisakė. 


Jeano Guittono nuomonę vienoje radijo diskusijoje 1993.12.19 pažodžiui at- 
skleidė abatas Gerardas Calvet: „Pauliaus VI intencija dėl liturgijos ir to, kas 
paprastai vadinama Mišiomis, buvo taip atnaujinti katalikų liturgiją, kad ji be- 
veik sutaptų su protestantiška liturgija... Tačiau aš kartoju: Paulius VI padarė 
visa, ką leido jo galios, kad katalikiškos Mišios - nepaisant Tridento Susirin- 
kimo - priartėtų prie protestantiškos Vakarienės... Aš nemanau, kad klystu 
sakydamas, jog Pauliaus VI ir naujosios liturgijos, gavusios jo vardą, tikslas 
buvo pritraukti daugiau tikinčiųjų į Mišias, suteikti daugiau vietos Šv. Raštui 
ir mažiau visam tam, kas, vienų žodžiais, yra magija, kitų žodžiais, substancia- 
li, transsubstanciali konsekracija, kaip sako katalikų tikėjimas. Kitaip tariant, 
Pauliaus VI tikslas buvo ekumeninis - išimti iš Mišių visa, kas turėjo tradicinę 
katalikišką prasmę, arba bent jau viską pataisyti ar sušvelninti, kad katalikiš- 
kas Mišias, kartoju, priartintų prie kalvinistinių Mišių“ [15]. 

Čia vertėtų paminėti ir labiausiai už Naująsias Mišias atsakingo Annibale Bu- 
gnini knygą „Liturgijos reforma“, kurioje jis labai atvirai nurodo savo ekume- 
ninius tikslus. 


[1] Sess. XXII, can. 1 // DH 1751. 

[2] Ten pat, cap. 1// DH 1740. 

[3] Ten pat. 

[4] Plg. DH 1743. 

[5] Didache, c.14// RJ 8. 

[6] 1 Laiškas korintiečiams, c. 14 // RJ 19. 

[7] 171 Laiškas Amfilochijui // RJ 1019. 

[8] Enciklika Mediator Dei, 1947.11.20 // HK 302 ir toliau. 

[9] DH 1758. 

[10] Lehmann, Schlink, Das Opfer Jesu Christi und seine Gegenwart in der Kirche. 
Herder, 1983, p. 223 ir toliau. 

[11] Popiežius Benediktas XVI savo Motuproprio “Summorum Pontificum" 2007.07.07. 
viešai paskelbė, kad tradicinių šv. Mišių ritualas niekada nebuvo uždraustas. 

[12] Latin Mass Magazine, 1995.05.05. 

[13] Kurze kritische Untersuchung des neuen Ordo missae. Deutsche Ubersetzung 
von Inge Kėck // Schriftenreihe der Una Voce-Deutschland, Heft 4, 1969, p. 2. 

[14] Ten pat, p. 22. 

[15] Brief an die Freunde der Abtei Sainte Madeleine, Nr. 51. Le Barroux, 1994.08.10. 


Iš enciklikos „Mediator Dei“ 


Popiežius Pijus XII, 1947.11.20. 


(...) Švč. Eucharistija, kurią Kristus, Aukščiausias Kunigas įsteigė, ir kurią jis 
įsako kunigams nuolat atnaujinti bažnyčioje, yra visos krikščionių religijos 
centras, viršūnė. Kalbėdami apie mūsų šventosios liturgijos kulminacinį veiks- 
mą, trumpam stabtelėkime, ir pamątykime apie šį svarbiausią dalyką. 


Viešpats Kristus, „Amžinasis Kunigas Melchizedeko eilėje (Ps 109,4), mylėda- 
mas savuosius pasaulyje“ (Jn 13,1), per Paskutinę Vakarienę, tą naktį, kurią 

turėjo būti išduotas, troško palikti savo mylimajai sužadėtinei, Bažnyčiai, regi- 
mą auką, kaip to reikalauja žmogaus prigimtis, per kurią būtų sudabartinama 
toji būsima kruvina auka, kuri turėjo būti paaukota ant kryžiaus, taip pat tam, 
kad jo atminimas truktų ligi pasaulio pabaigos ir, kurios begalinė vertė galėtų 
atsiteisti už kasdienines nuodėmes. Todėl jis paaukojo Dievui Tėvui savo kūną 
ir kraują duonos ir vyno pavidalais ir tais pavidalais leido apaštalams, kuriuos 
jis paskyrė Naujojo Testamento kunigais, ją aukoti, liepdamas, kad ir jų įpėdi- 
niai kunigai aukotų tą pačią auką (Trid. susirinkimas, XXII, c.1). 


Didinga auka ant altoriaus nėra tik tuščias Jėzaus Kristaus kančios ir mirties 
paminėjimas. Tai tikras ir deramas aukojimo veiksmas, kai Aukščiausias Ku- 
nigas nekruvinu būdu aukoja save kaip labiausiai priimtiną auką Amžinajam 
Tėvui, kaip jis ir padarė ant kryžiaus. Tai viena ir ta pati auka, tik atlikta kitu 
būdu.Tas pats asmuo, kuris save paaukojo ant kryžiaus, dabar ją aukoja kunigų 
rankomis (ten pat., c.2). 


Kunigas yra pats Jėzus Kristus, kurio šventam asmeniui kunigas atstovauja. 
Dabar kunigas kunigystės šventimų dėka tampa Aukščiausiuoju Kunigu ir gau- 
na įgaliojimus veikti Kristaus asmens galia (Tomas Akvinietis, Teologijos suma 
III g.22 a.4). Atlikdamas kunigiškus veiksmus, jis tam tikru būdu paskolina 
Kristui savo liežuvį, atiduoda savo rankas. 


Taip pat ir auka yra ta pati - tai mūsų dieviškasis Atpirkėjas su savo žmogiška 
prigimtimi, tikru kūnu ir krauju. Tačiau būdas, kuriuo Kristus save aukoja, 
yra kitoks. Ant kryžiaus jis pilnai paaukojo save ir savo kentėjimus Dievui, ir 
paaukojimas buvo įvykdytas kruvina mirtimi, kurią jis turėjo iškentėti laisva 
valia. Bet ant altoriaus dėl jo žmogiškos prigimties šlovingo prisikėlimo „mir- 
tis nebeturės jam jokios galios“ (Rom 6,9), taigi jo kraujo praliejimas yra ne- 
beįmanomas. Bet vis gi, pagal dieviškos išminties planą mūsų Atpirkėjo mirtis 
yra išreikšta žavingu būdu išoriniais ženklais, kurie yra jo mirties simboliai. 
Perkeičiant duoną ir vyną į jo kūną ir kraują, jo kūnas ir kraujas tikrai yra čia: 
dabar eucharistiniai pavidalai, kuriuose jis yra, simbolizuoja tikrą jo kūno ir 
kraujo atskyrimą. Todėl jo mirties ant Kalvarijos kalno sudabartinimas yra 
kartojamas ant altoriaus kiekvienoje aukoje, o Kristus yra simboliškai parodo- 
mas atskirais simboliais kaip auka. (...) 

VšĮ „Laetitia“ leidybinio projekto „Už Tradiciją“ knygos 


Siūlome įsigyti knygynuose, o taip pat Šv. Kazimiero priorate, Birutės g. 1, 
Kaune. 


Tėvas Emanuelis - TRAKTATAS APIE BAŽNYČIOS TARNYSTĘ 

Minkštas viršelis, 52 p. Kaina 2 Lt. 

Žymaus prancūzų klebono, benediktino vienuolio, dvasinio rašytojo patarimai 
broliams kunigystėje, kaip išlaikyti maldos dvasią Bažnyčios tarnystėje. 


TRADICINĖS IR NAUJOSIOS MIŠIOS 

1969 m. liturginės reformos problema (straipsnių rinkinys) 

Minkštas viršelis, 622 p. Kaina 20 Lt. 

Detali teologinė ir liturginė Naujųjų Mišių analizė atskleidžia, kad šios apeigos 
nesuderinamos su katalikų Tradicija. Trumpa Romos ritualo istorija, visas tra- 
dicinių ir Naujųjų Mišių tekstas. 


Šveicarijos fondas „UŽ GYVYBĘ“ - 

„MIRJAM... KODĖL TU VERKI?“ Moterų kančios po aborto 

Minkštas viršelis, 184 p. Kaina 5 Lt. 

Autentiški moterų liudijimai apie išgyvenimus po aborto (poabortinį sindro- 
mą). Knyga atvirai sako tiesą apie negimusių vaikų žudymą ir jo pasekmes pa- 
čiai motinai. 


Šv. Vincentas Lerinietis - PRIMINIMAS 

Minkštas viršelis, 72 p. Kaina 5 Lt. 

Tai klasikinis veikalas apie Tradicijos reikšmę Bažnyčioje, kuriuo rėmėsi popie- 
žiai ir Bažnyčios susirinkimai. Ši knyga parašyta V amžiuje, bet kaip niekada 
aktuali šiais modernizmo laikais. 


Arkivysk. Marcel Lefebvre - 

ATVIRAS LAIŠKAS SUTRIKUSIEMS KATALIKAMS 

Minkštas viršelis, 160 p. Kaina 7 Lt. 

Kodėl žymus misionierius ir hierarchas ryžtasi konfliktui su Roma? Nes iškilo 
grėsmė katalikų tikėjimui ir Bažnyčiai, kuriai Jis tarnavo visą gyvenimą. Verta 
perskaityti ir nepritariantiems arkivysk. M. Lefebvre'o pozicijai! 


20 Aplinkraštis 
E — PA = S T a ŽŽ 
Kun. Juozas Lomanas - 0UO VADIS, MODERNIOJI EUROPA? 


Minkštas viršelis, 336 p. Kaina 12 Lt. 

Europos kelias iš pagonybės į katalikišką civilizaciją ir atgal į pagonybę. Tragiš- 
ka istorija, iliustruota šimtais citatų iš žymių filosofų ir mokslininkų veikalų. 
Atstoja populiarų įvadą į moderniąją filosofiją. 


ROMA IR TRADICIJA. Šv. Pijaus X kunigų brolijos derybos su Vatikanu 
2004 metais 

Segta, 80 p. Kaina 3 Lt. 

Rinkinyje pateikti interviu ir Brolijos gen. vyresniojo paskaita atskleidžia, kad 
Brolijos siūlomas grįžimas prie Tradicijos yra vienintelė išeitis iš šiandieninės 
krizės Katalikų Bažnyčioje. 


Aleksandr Dvorkin - SEKTOS. Totalitarinių sektų apžvalga 

Minkštas viršelis, 524 p. Kaina 20 Lt. 

Išsamiai iš krikščioniškų pozicijų įvertinamos žymiausios totalitarinės sektos: 
mormonai, jehovistai, munistai, krišnaistai, „Naujojo amžiaus“ judėjimas ir 
t.t. Vertimą finansavo Valstybinė jaunimo reikalų taryba. 


Šv. Liudvikas Marija Grinjonas de Monforas - AUKSINĖ KNYGA 

Kietas viršelis, 324 p. Kaina 24 Lt. 

XVIII a. prancūzų šventojo veikalų apie tobulą pamaldumą Švč. Mergelei Mari- 
jai rinkinys. Katalikų dvasinės literatūros klasika. 


AUKŠTYN ŠIRDIS - 

Katalikų maldos ir giesmės 

Net 900 puslapių ant plono popieriaus, kietas viršelis. Kaina 39,- Lt. 

Šv. Mišių (pagal 1962 m. Mišiolą) tekstas lotynų ir lietuvių kalbomis, visos 
žymiausios maldos, litanijos ir pamaldžios praktikos, šimtai lotyniškų ir lietu- 
viškų giesmių (daugelis iš jų su natomis), patogi maldų ir giesmių rodyklė. 
Geriausia dovana Pirmosios šv. Komunijos ar Sutvirtinimo proga! 

Liturginis kalendorius 


Liepa 


Mūsų Viešpaties Jėzaus Kristaus Brangiausiasis Kraujas - I klasė. 

Švč. M. Marijos Apsilankymas - II klasė; šv. Proceso ir Martinijono, kan- 
kinių, min. 

Šv. Irenėjas, vysk. ir kank. - III klasė. Švč. Jėzaus Širdies penktadienis. 
Švč. M. Marijos šeštadienis - IV klasė. Nek. Marijos Širdies šeštadienis. 
V sekmadienis po Sekminių - II klasė. 

Eilinė diena - IV klasė. 

Šv. Kirilas ir Metodijus, vyskupai ir išpažinėjai - III klasė. 

Šv. karalienė Elzbieta, našlė - III klasė. 

Eilinė diena - IV klasė. 

Šv. Septyni Broliai, kankiniai (Miegantieji Broliai), bei šv. Rufina ir Se- 
kunda, mergelės ir kankinės - III klasė. 

Švč. M. Marijos šeštadienis - IV klasė; šv. Pijaus I, pop. ir kank., min. 
VI sekmadienis po Sekminių - II klasė. 

Eilinė diena - IV klasė. 

Šv. Bonaventūra, vysk., išp. ir Bažn. mok. - III klasė. 

Šv. imperatorius Henrikas, išp. - III klasė. 

Eilinė diena - IV klasė; Karmelio Kalno Švč. M. Marijos min. (Marija Ška- 
plierinė). Kauno arkiv.: Arkikatedros konsekracijos metinės - I klasė. 
Eilinė diena - IV klasė; šv. Alekso, išp., min. 

Šv. Kamilas Lelietis, išp. - III laso: šv. Simforozos ir septynių jos sūnų, 
kankinių, min. 

VII sekmadienis po Sekminių - II klasė. 

Šv. Jeronimas Emilijanis, išp. - III klasė; šv. Margaritos, merg. ir kank., 
min. 

Šv. Laurynas Brunduzietis, išp. ir Bažn. mok. - III klasė; šv. Praksedos, 
merg., min. 

Šv. Marija Magdalena, atgailautoja - III klasė. 

Šv. Apolinaras, vysk. ir kank. - III klasė; šv. Liborijaus, vysk. ir išp., min. 
Eilinė diena - IV klasė; šv. Kristinos, merg. ir kank., min. 

Šv. Jokūbas, apaštalas - II klasė; šv. Kristoforo, kanjė „min. 

VIII sekmadienis po Sekminių - II klasė. 

Eilinė diena - IV klasė; šv. Pantaleono, kank., min. 

Šv. Nazarijus i ir Celsas, kankiniai, šv. Viktoras I, pop. ir kank., bei Inocen- 
tas I, pop. ir išp. - III klasė. 

Šv. Morta, merg. - III klasė; šv. Felikso, Simplicijaus, Eaustino ir Beatri- 
čės, kankinių, min. 

Eilinė diena - IV klasė; šv. Abdono ir Seneno, kankinių, min. 

Šv. Ignacas Lojola, išp. - III klasė. 

Rugpjūtis 
Švč. M. Marijos šeštadienis - IV klasė; šv. Makabėjų, kankinių, min. — 
Nek. Marijos Širdies šeštadienis. 
IX sekmadienis po Sekminių - II klasė. Porciunkulės atlaidai. 
Eilinė diena - IV klasė. 
Šv. Dominykas, išp. - III klasė. 
Šv. Marijos Snieginės bazilikos pašventinimas - III klasė. 
Mūsų Viešpaties Jėzaus Kristaus Atsimainymas - II klasė; šv. Siksto II, 
pop., Felicisimo ir Agapito, kankinių, min. 
Šv. Kajetonas, išp. - III klasė; šv. Donato, vysk. ir kank., min. - Švč. Jė- 
zaus Širdies penktadienis. 
Šv. Jonas Marija Vianėjus, išp. - III klasė; šv. Kirijako, Largo ir Smaragdo, 
kank., min. 
X sekmadienis po Sekminių - II klasė. 
Šv. Laurynas, kank. - II klasė. 
Eilinė diena - IV klasė; šv. Tiburcijaus ir Zuzanos, merg., kankinių, min. 
Šv. Klara, merg. - III klasė. 
Eilinė diena - IV klasė; šv. Ipolito ir Kasijono, kankinių, min. 
Žolinės vigilija - II klasė; šv. Euzebijaus, išp., min. 
Švč. M. Marijos Ėmimas į dangų (Žolinė) - I klasė. Privaloma šventė. 
XI sekmadienis po Sekminių - II klasė. 
Šv. Hiacintas, išp. - III klasė. 
Eilinė diena - IV klasė; šv. Agapito, kank., min. 
Šv. Jonas Eudas, išp. - III klasė. 
Šv. Bernardas, abatas, išp. ir Bažn. mok. - III klasė. 
Šv. Joana Pranciška Eremiot de Šantal, našlė - III klasė. 
Švč. M. Marijos Nekaltoji Širdis - II klasė; šv. Timotiejaus, Ipolito ir Sim- 
forijono, kankinių, min. 
XII sekmadienis po Sekminių - II klasė. 
Šv. Baltramiejus, apaštalas - II klasė. 
Šv. karalius Liudvikas, išp. - III klasė. 
Eilinė diena - IV klasė; šv. Zefirino, pop. ir kank., min. Vilniaus arkiv.: Šv. 
Kazimiero, arkiv. globėjo, relikvijų perkėlimas - II klasė. 
Šv. Juozapas Kalasantas, išp. - III klasė. 
Šv. Augustinas, vysk., išp. ir Bažn. mok. - III klasė; šv. Hermio, kank., 
min. 
Šv. Jono Krikštytojo nukirsdinimas - III klasė; šv. Sabinos, kank., min. 
XIII sekmadienis po Sekminių - II klasė. 
Šv. Raimundas Nonatas, išp. - III klasė. 

KauNAS 
GAILESTINGUMO MOTINOS KOPLYČIA 
Birutės g. 1, įėjimas iš Vaidoto g. (prie Panemunės troleibusų žiedo). 


Sekmadieniais: 
10.00 Švč. Sakramento adoracija, 
11.00 giedotinės šv. Mišios su pamokslu. 
Šiokiadieniais: 
I-III ir V: 
7.15* šv. Mišios / 18.15 Rožančius / 19.00 šv. Mišios. 
IV: 
7.15* šv. Mišios / 18.00 Švč. Sakramento adoracija / 19.00 šv. Mišios. 


VI: 
8.15* /9.00 šv. Mišios. 
ŠIAULIAI 
Švč. MERG. MARIJOS GIMIMO KOPLYČIA 
Vilniaus g. 68. 
Sekmadieniais: 


16.30 giedotinės šv. Mišios su pamokslu. 


* Šių Mišių gali nebūti, prašome iš anksto pasiteirauti tel. 8-618-12953. 


Yra galimybė atlikti išpažintį, susitarti dėl kitų sakramentų, ligonių aplanky- 
mo ir katekizmo pamokų. 


„ Rekolekcijos 2 


Reknlekcijas Šv. Kazimiero piorate, „Birutės z1 Kaune: 
Rugpjūčio 3 - 8 dienomis (moterims). 

Rugpjūčio 10 - 15 dienomis (vyrams). 

Norinčius dalyvauti jose, prašome užsirašyti iš anksto. 
Kaina už nakvynę ir maistą - 150 Lt. 

